Qatl qilinganlarning ayrimlari "Al-Qoida", "IShID" tashkilotlari a’zolari va Yamandagi isyonchi husiylarning homiylari bo‘lgan. Foto: AFP/Getty Images Saudiya Arabistonida turli jinoyatlarda ayblangan 81 kishi qatl qilindi, deb xabar berdi Associated Press. Hukumatning ma’lum qilishicha, qatl qilinganlarning ayrimlari "Al-Qoida", "IShID" tashkilotlari a’zolari va Yamandagi isyonchi husiylarning homiylari bo‘lgan. "Qirollik terrorizm va butun dunyodagi barqarorlikka xavf soluvchi ekstremistik tashkilotlarga nisbatan qat’iy va o‘zgarmas siyosatini davom ettiradi", - deyiladi Saudiya Arabistoni hukumati bayonotida. Bu qirollikda so‘nggi vaqtda amalga oshirilgan eng yirik ommaviy qatl bo‘ldi. Saudiya Arabistonida oxirgi marta 2016 yilda ommaviy qatl amalga oshirilgan, o‘shanda bir kunda 47 kishiga nisbatan o‘lim jazosi ijro etilgandi.